kardosdrur/scandi-wiki huggingface dataset:
Andreas Teilmann

Andreas Teilmann (13. juni 1812 i Jystrup – 10. marts 1869 i Bredsten) var en dansk præst og personalhistoriker.

Han var søn af sognepræst, sidst i Tostrup og Ugerløse, konsistorialråd Johan Christian (Christen) Teilmann (1783-1866) og Mette Margrethe Teilmann (1783-1877). Teilmann blev student 1831 fra Roskilde Katedralskole og cand.theol. 1837, var konstitueret lærer ved Det Kgl. Døvstumme-Institut 1838-39, lærer ved Borger- og Realskolen i Holbæk, kapellan til Ondløse og Søndersted, og da dengang var overflod på theologiske kandidater, vikar og hjælpepræst forskellige steder, før han 1851 blev sognepræst til det lille embede i Sønder Felding og Assing, hvorfra han 1866 forflyttedes til Bredsten og Skibet. 

Teilmann var i studietiden meget optaget af genealogiske og personalhistoriske arbejder og udgav 1841 Teilmann-Stammen (ny udg. 1844) og 1846 Stamtavle over Familien Neergaard, væsentligst for at bevise adkomst til familielegater. Den førstnævnte, indbundet med mange aktstykker, findes nu i Det Kongelige Bibliotek (Ny kgl. Saml. Fol. 13120). Han efterlod i manuskript fire bind personalhistoriske efterretninger om gejstligheden, primært på Sjælland (i Ny kgl. Saml. Fol. 7451 og Ny kgl. Saml. 4t0 I977e), der delvis er benyttet af Th. Hertz i Efterretninger om geistlige Embeder i Kongeriget Danmark (I-X, 1857-64).

Han blev gift 10. september 1852 i Brande med Anne Marie Lovise Jensen (7. oktober 1831 i Svendborg – 7. januar 1885 i København), datter af sognepræst Hans Jensen (1800-1865) og hustru Anne Marie Nielsen (1803-1866), med hvem han fik tre døtre. Hun var 2. gang gift 1877 med kontorchef ved Orlogsværftet Christian Lund (1838-1902), søn af hendes første mands kusine, Andrea Telline Teilmann (1811-1896) og skolelæerer i Tostrup Frederik Lund (1808-1875).

Han er begravet i Bredsten.

Kilder 
 Theodor Hauch-Fausbøll, "Andreas Teilmann", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

 Stamtavle over Slægten Teilman(n) i Danmark og Norge, ved Bjarne Teilman, Jensen & Kjeldskov A/S , København, 1928.
Andreas
Præster fra Danmark
Danskere i 1800-tallet
Genealoger fra Danmark
Personer i Dansk Biografisk Leksikon
Dansksprogede forfattere fra Danmark
J.C. Teilmann & Co.

J.C. Teilmann & Co., senere J.C. Teilmann & Co.'s Eftf. var et dansk vingrossererfirma og vinhandel, grundlagt 16. september 1873 af Johan Christian Teilmann (1845-1929) og ophørt i 1970'erne. Firmaet markedsførte også enkelte likører under eget navn.

Efter grundlæggerens død videreførtes forretningen af fru Olga Teilmann til 1934, da den overtoges af A.M. Poulsen (1881-1941). Kort før A.M. Poulsens død optoges K. Fugl-Olsen (1898-), Jørgen Peter Iversen (1901-) og Hans Michael Sørensen (1905-) som medindehavere. Efter A.M. Poulsens død videreførte de tre sidstnævnte firmaet.

Firmaet lå først på Østerbrogade 145, siden i Landskronagade 1-5.

Kilder 
 Danmarks ældste forretninger 1100-1911, Kraks Forlag 1950

Danske virksomheder etableret i 1873
Grossistvirksomheder i Danmark
Tidligere virksomheder i København
J.C. Teilmann

Johan Christian Teilmann (15. juni 1845 på Frydendal – 10. februar 1929) var en dansk grosserer, generalkonsul, filantrop og legatstifter.

J.C. Teilmann var vingrosserer og grundlagde firmaet af samme navn. Han var tillige generalkonsul for Persien. Han drev en meget betydelig forretning med filialer i Norge, Sverige, Finland og Rusland. Fra en lille begyndelse voksede firmaet J. C. Teilmann & Co. til at blive Danmarks og måske Nordens største i sin branche.

Han var desuden frimurer og sad i bestyrelserne for Kronprins Frederiks og Kronprinsesse Louises Stiftelse, som han oprettede sammen med sin anden hustru Olga Augusta Elisabeth Fiala (1881-1934), og Skoleforeningen af 28. Januar 1866, var formand for tilsynsrådet for Landbygningernes alm. Brandforsikring, næstformand i Østerbros Grundejerforening, og oprettede og var medlem af tilsynsrådet for Grundejernes Hypothekforening. Kong Frederik VIII.s Minde bestod af en stor 3-fløjede bygning mellem de tre gader, Landskronagade, Vennemindevej og Frijsenborg Allé med 100 friboliger af 2 og 3 værælses lejligheder med centralvarme, for gamle folk, som har kendt bedre dage. Han oprettede og drev for egen regning også opfostringshjemmet, Frijsenborg Allé 6. Da han ikke fik efterkommere, donerede han sin store formue til J.C. Teilmanns Stiftelse, der blev baseret på frimureriske ideer.

Han var gift to gange. Først i 1873 med Dora Frederikke Range (1848-1878), med hvilke han fik et barn, Ejnar Harald Teilman (1874-1874), der døde fire måneder gammel, og i 1911 med Olga Augusta Elisabeth Fiala (1881-1934), datter af fabrikant, rentier Josef Christian Ludvig Fiala (1839-1916) og Christiane Marie Jensen (1841-1919), uden afkom.

Han var Ridder af Dannebrog, Kommandør af Dannebrog og blev tildelt Storkorset af den Persiske Sol- og Løveorden, 1. klasse.

Kilder 
 Kraks Blaa Bog 1910
 Stamtavle over Slægten Teilman(n) i Danmark og Norge, ved Bjarne Teilman, Jensen & Kjeldskov A/S , København, 1928.

Eksterne henvisninger 
 

J.C.
Riddere af Dannebrog
Legatstiftere fra Danmark
Frimurere fra Danmark
Grosserere fra Danmark
Personer i Kraks Blå Bog (afdøde)
Egeskov Kirke

Egeskov Kirke ligger i den vestlige udkant af landsbyen Egeskov ca. fem km nord for Fredericia i Region Syddanmark.

Kirken er opført som en landsbykirke i romansk stil med skib og kor fra midten af 1100-tallet. Dens tårn og våbenhus blev opført på et senere tidspunkt. På nordsiden ses den nu tilmurede kvindedør.

Under Karl Gustav-krigene blev også Egeskov-egnen hærget af svenskerne. I denne forbindelse blev alt kirkens inventar, med undtagelse af det store krucifiks, enten ødelagt eller brændt af. Desuden blev bl.a. kirkens sølvtøj stjålet og ført til Sverige som krigsbytte.

Eksterne kilder og henvisninger 
 Egeskov Kirkes hjemmeside 

Kirker i Fredericia Kommune
Kirker i Haderslev Stift
Kirker i Vejle Amt
Kathrine Nielsen

Kathrine Nielsen (født 9. februar 1977) er en dansk atletikudøver, der har tilhørt den danske elite inden for flere discipliner, heriblandt syvkamp og højdespring. I sidstnævnte disciplin har hun i 2001 sprunget 1,82 m, hvilket gør hende til fjerdebedste på alle tiders danske højdespringsrangliste.

Kathrine Nielsen stiller op for Sparta Atletik og har været på det danske atletiklandshold. Hun har vundet flere danske mesterskaber.

Resultater 
 100 meter hæk: 14,27 (2000)
 400 meter hæk: 1:04,04 (2002)
 Længdespring: 5,80 (2000)
 Højdespring: 1,82 (2001)
 Syvkamp: 5438 point (2000)

Noter 
 iaaf.org – Nielsen Kathrine Biography

Mangekæmpere fra Danmark
Højdespringere fra Danmark
Dorte Bæk Klein

Dorte Bæk Klein (født 25. februar 1960) er en dansk tidligere atletikudøver, der tilhørte den danske elite inden for flere discipliner, heriblandt syvkamp og højdespring. I syvkamp har hun den danske rekord med resultat 5.722 point, en rekord sat i 1983, og i højdespring sprang hun i 1982 1,81 m, hvilket gør hende til syvendebedste på alle tiders danske højdespringsrangliste.

Dorte Bæk Klein stillede op for Esbjerg Atletik og Motion.

Resultater 
Dorte Bæk Klein har blandt andet sat følgende personlige rekorder:
 200 meter: 25,71 (1983)
 100 meter hæk: 14,85 (1983)
 Længdespring: 5,89 m (1983)
 Højdespring: 1,81 m (1982)
 Trespring: 11,03 m (1981)
 Spydkast: 49,84 m (1988)
 Syvkamp: 5.722 p (1983)

Noter 

Mangekæmpere fra Danmark
Atleter fra Esbjerg AM
Højdespringere fra Danmark
Christos Patsatzoglou

Christos Patsatzoglou (Græsk: Χρήστος Πατσατζόγλου) (født 19. marts 1979 i Kastoria, Grækenland) er en græsk fodboldspiller, der spiller som højre back eller alternativt defensiv midtbanespiller i Fostiras. Tidligere har han repræsenteret blandt andet Skoda Xanthi, AEK Athen, PAS Giannina F.C. og Olympiakos, samt cypriotiske AC Omonia Nicosia.

I sin tid hos Olympiakos var Patsatzoglou med til at vinde intet mindre end otte græske mesterskaber og fire pokaltitler.

Landshold 
Patsatzoglou spillede i sin tid som landsholdsspiller (2000-2010) 45 kampe og scorede ét mål for Grækenlands landshold, som han debuterede for i år 2000. Han var en del af den græske trup til både EM i 2008 og VM i 2010.

Referencer

Eksterne henvisninger 

Fodboldspillere fra Grækenland
Fodboldspillere fra Olympiakos
Fodboldspillere fra AEK Athen
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Rudolf Povarnitsyn

Rudolf Povarnitsyn (  ; født 13. juni 1962 i Votkinsk, Republikken Udmurtien, Sovjetunionen) er en tidligere atletikudøver, der repræsenterede Sovjetunionen og senere Ukraine. 

Han begyndte at dyrke atletik i 1975 og satte – ud af blå – 11. august 1985 verdensrekord i højdespring med 2,40 m. Rekorden holdt dog ikke engang en måned, før hans landsmand, Igor Paklin, sprang 2,41 m.. Rekorden bragte ham på det sovjetiske landshold, hvor han fik debut ved OL 1988 i Seoul. Her klarede han ikke 2,28 m, som egentlig var kvalifikationskravet for at komme i finalen, men da der skulle mindst tolv deltagere her, rakte hans spring på 2,25 m til finaledeltagelse, hvor også hans landsmænd, Paklin og Hennadij Avdjejenko, var med. I finalen klarede Povarnitsyn alle højder fra 2,20 til 2,34 m i første forsøg, hvorpå han rev ned én gang på 2,36 m, hvilket blev hans endelige resultat. Avdjejenko klarede som den eneste 2,38 m, hvilket sikrede ham guldet, mens amerikanske Hollis Conway, svenske Patrik Sjöberg lige som Povarnitsyn alle klarede 2,36 m. Sølvet gik til Conway, da han kom over denne højde i første forsøg, mens Sjöberg og Povarnitsyn delte bronzen, fordi de begge rev ned i første forsøg og ikke havde revet ned tidligere i finalen.

Povarnitsyn fortsatte på verdenstoppen nogle få år og vandt det sovjetiske mesterskab i 1989 samt sølv ved Europa-cuppen samme år. Han vandt desuden bronze ved Universiaderne i 1989 og 1991. Efter Sovjetunionens opløsning blev han atletiktræner i Ukraine.

I 2009 gik han ind i politik som medlem af et venstreorienteret parti.

Referencer

Eksterne henvisninger 
  

Højdespringere fra Sovjetunionen
Højdespringere fra Ukraine
Atleter ved sommer-OL 1988
Olympiske bronzemedaljevindere fra Sovjetunionen
Medaljevindere ved sommer-OL 1988
Deltagere for Sovjetunionen ved sommer-OL 1988
Sorin Matei

Sorin Matei (født 6. juli 1963 i Bukarest) er en rumænsk tidligere højdespringer. Hans bedste spring er på 2,40 m, sat i Bratislava i 1990, hvilket kun er overgået af tre andre højdespringere i historien. Blandt Mateis bedste konkurrenceresultater er henholdsvis en sølv- og en bronzemedalje fra EM i indendørs atletik (1992 og 1988). Han deltog i tre olympiske lege med en trettendeplads som bedste resultat.

Referencer

Eksterne henvisninger 

Højdespringere fra Rumænien
Personer fra Bukarest
Deltagere for Rumænien ved sommer-OL 1980
Deltagere for Rumænien ved sommer-OL 1988
Deltagere for Rumænien ved sommer-OL 1992
Croydon Athletic F.C.

Croydon Athletic F.C. var en engelsk fodboldklub. Den var hjemhørende i Thornton Heath, Croydon, London, England. 

Klubben spillede dele af sin sidste sæson, 2011, i Isthmian League Division One South, som er det 8. trin i det engelske ligasytem. 

Croydon Athletic F.C. var i perioden 1. december 2010 til marts 2011 ejet af det danske selskab 'Fodboldselskabet  A/S', der blev etableret i marts 2010 med det formål at erhverve en engelsk fodboldklub. Fodboldsselskabets ejerskab til klubben endte dog brat, da Forboldselskabet gik konkurs..

Noter 

Fodboldklubber i England
Etableret i 1986
Fodboldklubber i London
Croydon
Zerstörte Kirchen

Med udtrykket Zerstörte Kirchen (Ødelagte Kirker) betegnede Bekendelseskirken – i tiden med kirkekampe i mellemkrigstidens Tyskland – dé evangeliske landskirker, hvor Deutsche Christen fik flertal ved kirkevalgene eller hvor der skete vedvarende ændringer i kirkeledelsen på grund af dispositioner i rigs- hhv. det preussiske kulturministerium.

I disse kirker gjaldt "den kirkelige nødret fra Dahlem" (Kirchliches Notrecht von Dahlem) fordi deres kirkeledelser ikke blev betragtet som legitime af Bekendelseskirken – derfor var det op til dens parallelle organer (frie synoder hhv. landsbroderråd, Landesbruderräten) at sende repræsentanter til bekendelsessynoden og delegerede til rigsbroderrådet, Reichsbruderrat. De fleste landskirker, Landeskirchen, regnedes for Zerstörte Kirchen; der fandtes kun få Intakte Kirchen, "Intakte Kirker".

Intakte Kirchen
Som Intakte Kirker regnede man de evangeliske landskirker i Württemberg, den evangelisk-lutherske kirke i Bayern til højre for Rhinen, de to landskirker i Hannover og den gammelpreussiske kirkeprovins Westfalen. De andre landskirker i Den tyske evangeliske kirke, Deutsche Evangelische Kirche, regnedes for Zerstörte Kirchen.

Noter

Kristendom
Mellemkrigstiden
Nazi-Tyskland
Erritsø Kirke

Erritsø Kirke ligger i Erritsø ca. 3 km SV for Fredericia (Region Syddanmark).

Eksterne kilder og henvisninger 
 Erritsø Kirke  på KortTilKirken.dk

Kirker i Fredericia
Kirker i Haderslev Stift
Kirker i Vejle Amt
Hannerup Kirke

Hannerup Kirke ligger i bydelen Hannerup i det vestlige Fredericia (Region Syddanmark). En særegen detalje er at væggen bag alteret er af glas, så man kan se ud på den omgivende natur.

Eksterne kilder og henvisninger 
 Hannerup Sogn på sogn.dk
 Hannerup Kirke på KortTilKirken.dk
 Hannerup Kirke på danmarkskirker.natmus.dk (Danmarks Kirker, Nationalmuseet)

Kirker i Fredericia
Kirker i Haderslev Stift
Kirker i Vejle Amt
Avraam Papadopoulos

Avraam Papadopoulos (Græsk: Αβραάμ Παπαδόπουλος) (født 3. december 1984 i Melbourne, Australien) er en australsk født græsk fodboldspiller, der spiller som midteforsvarer hos Brisbane Roar. Han har tidligere repræsenteret blandt andet Olympiakos og Trabzonspor.

Med Olympiakos vandt Papadopoulos i 2009 både det græske mesterskab og landets pokalturnering.

Landshold 
Papadopoulos står (pr. april 2018) noteret for 37 kampe for Grækenlands landshold, som han debuterede for den 5. februar 2008 i en venskabskamp mod Tjekkiet. Han var en del af den græske trup til VM i 2010 i Sydafrika.

Eksterne henvisninger 

Fodboldspillere fra Grækenland
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Fodboldspillere fra Olympiakos
Fodboldspillere fra Brisbane Roar FC
Fodboldspillere fra Trabzonspor
Personer fra Melbourne
Pjedsted Kirke

Pjedsted Kirke ligger i den gamle del af landsbyen Pjedsted ca. 8 km NV for Fredericia (Region Syddanmark).

En runesten, Pjedsted-stenen, sad i tårnmuren indtil 1857, hvor den blev udtaget. Stenen kom i 1879 til Nationalmuseet.

Eksterne kilder og henvisninger 
 Pjedsted Kirke på KortTilKirken.dk

Kirker i Fredericia Kommune
Kirker i Haderslev Stift
Kirker i Vejle Amt
Konventionelt landbrug

Betegnelsen Konventionelt landbrug bruges i Danmark om det moderne landbrug. I det konventionelle landbrug er det til forskel fra det økologisk landbrug, tilladt at bruge alle former for produktions-metoder, inklusiv kunstgødning og syntetiske pesticider.

Landbrug
Taulov Kirke

Taulov Kirke ligger i Taulov ca. 10 km SV for Fredericia, (Region Syddanmark), og er højtliggende i det bakkede landskab, med udsigt ned mod Lillebælt.

Kirken er en gammel middelalderkirke, som indvendigt blev totalt renoveret i 1999. Karakteristisk for kirken er det rundkirkeagtige gravkapel, der som en apsis slutter sig til korets østside.

Kor og skib er i romansk stil med to sengotiske tilbygninger, et kraftigt tårn mod vest og et stort våbenhus, opbygget af gule munkesten, ud for syddøren.

De romanske bygningsdele er opført af veltilhugne granitkvadre på en skråsokkel.

Kirkens altertavle er fra 1686 og er formodentlig udført af Hans Nielsen Bang i Middelfart.

Eksterne henvisninger og kilder 
 Taulov Kirke på KortTilKirken.dk
 Taulov Kirkes hjemmeside
 De danske Kirker, bind 16, side 192, 1969 af Erik Horskjær

Kirker i Fredericia Kommune
Kirker i Haderslev Stift
Kirker i Vejle Amt
Pietro Alemanno

Pietro Alemanno (c.1430-1440-1497/8) var en østrigsk-italiensk renæssancemaler. Han er født i Göttweig, Østrig og døde i Ascoli Piceno, Italien.
Han var i lære sammen med Carlo Crivelli og malede alterstykket Jomfru og barn mellem den hellige Michael, Biaise, Jerome, og Nicholas (1489) for kirken Santa Maria della Carita. En række af hans værker er nu at finde i Pinacoteca Civica Fortunato Duranti.

Referencer 
 

Malere fra Østrig
Malere fra Italien
Renæssancemalere
Giusto de' Menabuoi

Giusto de' Menabuoi (født ca. 1320 i Firenze, død 1391 i Padova) var en italiensk renæssancemaler fra den tidlige del af Renæssancen.

I Lombardiet lavede han en fresko af Dommedag i Viboldone-klosteret ved Milano. Han flyttet derefter til Padova hvor han fuldførte freskoer i Chiesa degli Eremitani, Basilica di Sant'Antonio da Padova og særlig i dåbskapellet (Battistero di Padova) i Duomo (Duomo di Padova) (1376).

Fina Buzzacarini var en af hans beskyttere.

Referencer 

Malere fra Italien
Renæssancemalere
Personer fra Firenze
Lazaros Christodoulopoulos

Lazaros Christodoulopoulos (Græsk: Λάζαρος Χριστοδουλόπουλος) (født 19. december 1986 i Thessaloniki, Grækenland) er en græsk fodboldspiller, der spiller som offensiv midtbane eller alternativt kantspiller hos AEK Athen. Tidligere har han repræsenteret blandt andet PAOK Saloniki i sin fødeby samt Panathinaikos.

Med Panathinaikos vandt Christodoulopoulos i 2010 både det Grækenlands Superleague og landets pokalturnering.

Landshold 
Christodoulopoulos står (pr. marts 2018) noteret for 32 kampe for Grækenlands landshold, som han debuterede for den 5. februar 2008 i en venskabskamp mod Tjekkiet.

Eksterne henvisninger 

Fodboldspillere fra Grækenland
Deltagere ved verdensmesterskabet i fodbold 2014
Fodboldspillere fra PAOK F.C.
Fodboldspillere fra Panathinaikos
Biagio Betti

Biagio Betti (1535-1605) var en italiensk renæssancemaler. Han blev født i Cutigliano, og var elev af Daniele da Volterra. I 1557 tog han munkeløfte hos Teatinerordenen fra San Silvestro al Quirinale, og hans arbejde er hovedsageligt indeholdt i munkeordnens kloster i Rom. I refektoriet ses hans arbejde med maleriet Miraklet med brødene og fiskene som blev restaureret af Paolo Anesi i 1847; og i biblioteket med maleriet Kristus diskussion med lægerne.

Referencer 
 

Malere fra Italien
Renæssancemalere
Bus Danmark

Bus Danmark A/S var et dansk busselskab, som blev oprettet i 1995 ved udskillelse af busdivisionen fra Hovedstadsområdets Trafikselskab (HT).

Selskabet var ejet af Københavns, Frederiksborg og Roskilde amter samt Københavns og Frederiksberg kommuner.

Bus Danmark blev i 1999 opkøbt af Arriva og fusioneret med Unibus, hvorefter de tre selskaber fortsatte samlet som Arriva Danmark A/S. Kørslen blev overtaget af både Arriva og Linjebus.

Kilde 
 Fakta om Bus Danmark

Busselskaber i Danmark
Etableret i 1995
Ophørt i 1999
Anorgasme

Anorgasme er manglen på orgasme under ellers nydelsesfuld stimulering. Det er langt mere udbredt blandt kvinder end mænd. Tilstanden kan være forbundet med et psykologisk ubehag, en aversion overfor seksuel nydelse, eller en grundlæggende mangel på viden om, hvad kvinden finder fysisk nydelse i og hvad der ville kunne resultere i orgasme.

Sexologi
Jacopo Bellini

Jacopo Bellini (1396-1470) var en italiensk renæssancemaler. Jacopo var en af grundlæggerne af renæssancemaleriet i Venedig og Norditalien. Hans sønner Gentile og Giovanni Bellini og hans svigersøn Andrea Mantegna var også berømte malere.

Liv og arbejde 
Jacopo Bellini blev født i Venedig og var elev af Gentile da Fabriano. I 1411-1412 var han i Foligno, hvor han med Gentile arbejdede med Palazzo Trinci-freskoerne. I 1423 var han i Firenze, hvor han studerede de nye værker af Brunelleschi, Donatello og Masaccio.

I 1424 var han tilbage i Venedig hvor han åbnede sig eget atelier, som han fortsatte til sin død.

Mange af hans største værker er i dag gået tabt, deriblandt det enorme Korsfæstelse (1436) fra katedralen i Verona. Fra omkring 1430 er Madonna og barnet (i Accademia Carrara), tilegnet Gentile da Fabriano. I Ferrara, hvor han tjente Leonello d'Este sammen med Leon Battista Alberti, udførte han i 1441 et siden tabt portræt af marquisen d'Este. I denne periode udførte han også Madonna dell'Umiltà, muligvis bestilt af en av Leonellos brødre.

Påvirkningen fra Masolino da Panicale hen imod et mere renæssanceinspireret kunstnerisk udtryk er tydelig i f.eks. Madonna med barn (1448) i Pinacoteca di Brera: For første gang er perspektiv tilstede, og figuren er mere monumental. Senere bidrog han med værker (i dag gået tabt) i de venetianske kirker San Giovanni Evangelista (1452) og Markuskirken (1466). Fra 1459 eksisterer Madonna med velsignet barn i Gallerie dell'Accademia.

Senere opholdte han sig i Padova, hvor han underviste den unge Andrea Mantegna i perspektiv og klassiske motiver, og hvor han i 1460 fuldførte et (i dag gået tabt) portræt af Erasmo Gattamelata. Fra denne sene perioden findes et ødelagt Krusifiks i museet i Verona og Bebudelse i Sant'Alessandro i Brescia.

Få af hans malerier findes i dag, men to skitsebøger er alligevel overleveret. Én af dem findes i British Museum og den anden i Louvre, og de viser en interesse for landskab og arkitektur og er hans vigtigste arv. Hans overlevne værker viser hvordan han brugte centralperspektivet, dekorative mønster og prægtige farver i lighed med den venetianske malerskole.

Eksterne henvisninger 

Malere fra Italien
Renæssancemalere
Personer fra Venedig
Marco Bello

Marco Bello (c.1470-1523) var en italiensk renæssancemaler. Han var elev af Giovanni Bellinis atelier.

Referencer 
 

Malere fra Italien
Renæssancemalere
Giovanni Boccardi

Giovanni Boccardi (også kendt som Maestro Giovanni; d.1542) var en italiensk miniaturemaler som levede i Firenze. I perioden 1507-1523 illustrerede han og hans søn, Francesco, kirkebøgerne ved Monte Cassino og Perugia.

Referencer 
 

Malere fra Italien
Renæssancemalere
Tjek fødselsår
Camillo Boccaccino

Camillo Boccaccino (ca.1504 – 4. januar 1546) var en italiensk renæssancemaler hovedsagelig aktiv i Cremona (provins) og andre steder i Lombardiet. Han var søn og elev af Boccaccio Boccaccino. Han var kendt af Gian Paolo Lomazzo og Giorgio Vasari. Han malede De fire evangelister (1537) i nicherne af kuplen af San Sigismondo i Cremona.

Referencer 
  
 The Catholic encyclopedia cites Camillo's birthdate as 1511, Wornum as 1508. 

Malere fra Italien
Renæssancemalere
Rick Priestley

Rick Priestley er en tidligere spildesigner for Games Workshop fra byen Lincoln i England.

Priestley var en af de oprindelige designere for Games Workshops spil Warhammer samt den primære forfatter til den første udgave af Warhammer 40.000. Siden de tidlige udgaver af spillene har han ofte medvirket som den primære eller sekundære forfatter til samtlige regelbøger og skønlitterære værker i forbindelse med de to førende Games Workshop spil.

Indtil Priestley forlod Games Workshop i november 2010, skrev han jævnligt for magasinet White Dwarf. Skønt han i de senere år sjældent medvirkede i Games Workshops større projekter, er han formodentligt det mest kendte medlem af firmaet.

Computerspilsdesignere
Designere fra England
Herrljunga kommun

Herrljunga kommune ligger i det svenske län Västra Götalands län i landskapet Västergötland. Kommunens administrationscenter ligger i byen Herrljunga.
Kommunen grænser til Vara kommun, Falköpings kommun, Ulricehamns kommun, Borås kommun og Vårgårda kommun. Åen Nossan løber gennem kommunen og byen.

Byer 
Herrljunga kommune har fire byer
indbyggere pr. 31. december 2005.

 En mindre del af byen ligger i Vara kommun	

Kommuner i Västra Götalands län
Nossan

Nossan er en  100 km lang å i Västra Götalands län i Sverige, som har sit udspring i Borgstena nord for Borås og løber gennem Borås, Herrljunga, Vårgårda, Essunga og Grästorp kommuner ud i  Dettern, som er en vig i Vänern. Navnet Nossan betyder ”smyge” og den er  et af de få vandløb i Sverige, som løber mod nord. Den rødlistede fiskeart asp  (Aspius aspius) leger i åen om foråret neden for den nederste opstemning.

Nossan trafikeres om sommeren af den dampdrevne turistbåd Nossan af Stallaholm, som er hjemmehørende i Nossebro.

Kilder

Vandløb i Sverige
Västra Götalands län